Okresná prokuratúra Bratislava II 
Kvetná 13, 820 05 Bratislava 25

Sp. zn. : 4 Pv 142/14/1102	Bratislava II, 17.2.2014
EEČ : 2-9-49-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Bratislava II
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
ako pracovník súkromnej strážnej služby XXXXX XXXXX, vykonávajúci strážnu službu v NS TESCO v Bratislave na Dudvážskej ul. č. 5, dňa 13.02.2014 v čase o 22.45 h v Bratislave na Dudvážskej ul. č. 5, odcudzil z priestorov NS TESCO 6 ks RED BULL 0,25 l v hodnote 5,94,- €, 2 ks RYŽA GUĽATA 1kg v hodnote 3,38,- €, 1 ks PF AKUSROUBOVAK 4,8 V v hodnote 11,39,- €, 1 ks F P.SLIPY 10 XL v hodnote 5,- €, 1 ks F P TIELKO 01 L v hodnote 7,50,- €, 1 ks MEDVED A PES SE SR v hodnote 4,49,- €, 4 ks HUGGIES WIPES NATURA v hodnote 35,96,- €, 1 ks TS LOPTA v hodnote 2,99,- €, 1 ks BS ZATRAS HRACK v hodnote 6,99,- €, 1 ks MOZART DARC.BAL 200g v hodnote 10,99,- €, 1 ks F PAN.SLIP. 50 M v hodnote 1,90,- €, 4 ks DB MEN HOMME 150 ml v hodnote 19,56,- €, 2 ks AD SG FV 250ml v hodnote 3,38,- €, 10 ks PRIB. SMOTANOVY 80g v hodnote 5,90,- €, 2 ks BOLON SPAGETY 190 g v hodnote 3,58,- €, 2 ks HIPP BIO ZEM&KRALIK v hodnote 3,58,- €, 3 ks CEST ZEL+SUNKA 220 g v hodnote 5,97,-€, 1 ks PAMPERS WIPES 56 ks v hodnote 1,89,- €, 2 ks MASLO MEL. 250 g v hodnote 2,58,-€, 4 ks TS MLIEKO 1 l, 3,5% v hodnote 2,88,- €, 1 ks TS MLIEKO 1 l, 3,5% v hodnote 0,72,- €, 5 ks TS SURFERS SUL 170 g v hodnote 5,85,- €, 1 ks KOR TLAK HRNIEC 5 L v hodnote 36,99,- €, 4 ks PAMPERS MAXI 62 ks v hodnote 61,96,- €  2 ks PAMPERS GP  MAXI 82 ks v hodnote 40,98,- €, ktoré si počas pracovnej doby v čase od 07.00 h do 22.00 h dňa 13.02.2014 pripravil k odcudzeniu v skladových priestoroch NS TESCO a v čase o 22.45 h dňa 13.02.2014 ich cez bránu na príjem tovaru vyniesol ku svojmu motorovému vozidlu, pričom bol zadržaný pracovníkmi detektívnej spoločnosti, čím spoločnosti TESCO Stores SR, a.s., XXXXX, Kamenné nám. č. 1/A, IČO : 31321828 spôsobil celkovú škodu vo výške 292,35,- €,

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
18 mesiacov
Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Uznesením povereného príslušníka Policajného zboru XXXXX II, Odbor poriadkovej polície, Obvodné oddelenie Podunajské Biskupice bolo dňa 13.02.2014 pod ČVS: ORP-461/PB-B2-2014 podľa § 199 ods. 1 Trestného poriadku začaté trestné stíhanie a súčasne podľa § 206 ods. 1 vznesené obvinenie XXXXX pre úmyselný prečin krádeže podľa § 212 ods.1 Trestného zákona na tom skutkovom základe, ako je uvedený v predmetnom uznesení. 
Obvinený XXXXX je dôvodne podozrivý zo spáchania úmyselného prečinu krádeže v zmysle § 212 ods.1 Trestného zákona, za ktorý tento zákon v osobitnej časti ukladá trest odňatia slobody, ktorého horná hranica neprevyšuje päť rokov.

Obvinený XXXXX sa k spáchaniu skutku v plnej miere priznal. Svoje konanie oľutoval a uviedol, že si uvedomuje, čo spôsobil. Urobil to, keďže bol vo finančnej tiesni, nakoľko mu prišla pokuta zo Sociálnej poisťovni, ktorú musí zaplatiť. Zároveň  pri výsluchu, po poučení, výslovne súhlasil s podmienečným zastavením trestného stíhania.

Nakoľko obvinený bol prichytený bezprostredne po čine a odcudzený tovar bol vrátený nepoškodený do predajne, škoda nevznikla. 

Spáchanie skutku obvineným XXXXX je ďalej, okrem priznania samotného obvineného, preukázané aj výsluchom poškodeného- svedka XXXXX, výsluchom svedkov XXXXX a XXXXX ako aj zabezpečenými listinnými dôkazmi.
  
Podľa § 216 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak

     a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne, 
     b) nahradil škodu, ak bola činom spôsobená, alebo s poškodeným o jej náhrade uzavrel dohodu alebo urobil iné potrebné opatrenia na jej náhradu, a 
     c) vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce.

Podľa § 216 ods. 2 Trestného poriadku v uznesení o podmienečnom zastavení trestného stíhania sa určí obvinenému skúšobná doba na jeden rok až päť rokov. Skúšobná doba sa začína právoplatnosťou uznesenia o podmienečnom zastavení trestného stíhania.

Podľa § 216 ods. 2 Trestného poriadku som obvinenému súčasne určila skúšobnú dobu v trvaní 18 mesiacov.

Obvinený XXXXX doposiaľ nebol prejednávaný pre priestupok proti majetku a nebol ani súdne trestaný.

Do vyšetrovacieho spisu bol zabezpečený aj posudok zamestnávateľa obvineného - spoločnosti XXXXX, z ktorého obsahu vyplýva, že u obvineného počas trvania pracovného pomeru nezaznamenali žiadne porušenia pracovnej disciplíny, ani iné vybočenia z obvyklých pracovných povinností.   

Obvinený sa k trestnému činu priznal, s podmienečným zastavením trestného stíhania súhlasil, pričom jeho vyhlásenie bolo vykonané slobodne, vážne a zrozumiteľne. S poukazom na uvedené skutočnosti a na osobu obvineného, s prihliadnutím na jeho doterajší život, keďže ide o osobu doposiaľ netrestanú, ktorá doteraz žila bez excesov z noriem spoločnosti a na okolnosti prípadu som dospela k záveru, že u obvineného XXXXX sú splnené podmienky na rozhodnutie o podmienečnom zastavení trestného stíhania a toto rozhodnutie možno považovať za dostačujúce.

Na základe vyššie uvedeného som rozhodla tak, ako je uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.). Skúšobná doba začína plynúť právoplatnosťou uznesenia o podmienečnom zastavení trestného stíhania. Ak bude obvinený v skúšobnej dobe viesť riadny život, rozhodnem, že sa osvedčil. Inak rozhodnem, a to prípadne aj počas skúšobnej doby, že sa v trestnom konaní pokračuje.

JUDr. Jana Mičková
prokurátorka